《崔世兴宅会饯白岩宗伯限韵作》
明代·顾清

北来行李半图书，归去诗囊满后车。云海尚留今夕暇，弦歌尤爱此堂虚。

谢公把酒梅应笑，络秀生儿玉不如。回首旧游心历历，江风江月正愁予。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。